b"\n_START_ARTICLE_\nDanses de Gal\xc3\xa1nta\n_START_SECTION_\nDances of Galanta\n_START_PARAGRAPH_\nLes seccions vigoroses de Dances of Galanta reflecteixen el cant folkl\xc3\xb2ric hongar\xc3\xa8s. Moltes de les melodies meravelloses que Kod\xc3\xa1ly us\xc3\xa0 no s\xc3\xb3n cantables sin\xc3\xb3 m\xc3\xa9s aviat tonades de danses interpretades per instrumentistes gitanos._NEWLINE_Diverses caracter\xc3\xadstiques de la tradici\xc3\xb3 dels verbunkos s\xc3\xb3n evidents a tot el llarg de Danses de Gal\xc3\xa1nta. Com la dansa folkl\xc3\xb2rica en general t\xc3\xa9 almenys dues seccions, la primera de les quals \xc3\xa9s lenta, l'obra de Kod\xc3\xa1ly comen\xc3\xa7a amb una introducci\xc3\xb3 lenta impregnada pel t\xc3\xadpic ritme puntejat hongar\xc3\xa8s. Els violoncels inicien la pe\xc3\xa7a amb aquest ritme \xe2\x80\x93 notes llargues que s'alternen amb parelles de notes curtes. Una cad\xc3\xa8ncia per al clarinet, un instrument que sovint es troba en les bandes dels gitanos, condueix a una secci\xc3\xb3 m\xc3\xa9s r\xc3\xa0pida. Aquesta m\xc3\xbasica empra un ritme de verbunkos diferent i sincopat. Aquest ritme impregna tant la melodia del clarinet com el seu acompanyament de cordes. Considerablement m\xc3\xa9s tard, un solo d'obo\xc3\xa8 anunci\xc3\xa0 una nova dansa que tamb\xc3\xa9 est\xc3\xa0 caracteritzada per les s\xc3\xadncopes. Finalment s'escolten les caracter\xc3\xadstiques d'una altra dansa: figuraci\xc3\xb3 r\xc3\xa0pida, salts amples, escales hongareses, etc. Aix\xc3\xad l'estil d'interpretaci\xc3\xb3 brillant dels violins gitanos \xe2\x80\x94 que acompanyaven les danses de reclutament dos segles enrere, continua viu en Danses de Gal\xc3\xa1nta."